Готфрид Бен
Цветя

Превод от немски: Венцеслав Константинов, —

chitanka.info

Езеро, отровено от сивата

разлята кръв на есента,

ме разболяваше.

Брегът, безрадостен и скрит под шума,

изтерзан приемаше като надгробна пръст

следите ми.

После се яви в градината една леха:

с цъфтежа си погълна цялата несрета,

езерото, облаците, бурята над парка

и крещеше: Аз съм неунищожима!

Аз опърлям ледената мутра на смъртта.

Щом всичко алено, горещо, пламенно

развратничи от моите бедра!

Помози Бог!

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.